**מקשה התרומת הכרי,** אמאי הקשתה הגמ' "איך בחמץ יכול לומר הרש"ל", רק למ"ד ייאוש כדי קני, והרי אף למ"ד יאוש לא קני, איך יכול לומר "הרש"ל", הרי לא הוי של הבעלים, כיון שכל אדם מפקיר את חמצו קודם הפסח, כיון שנאסר בהנאה, וכדאשכחן בשור הנסקל, ד"כל הקודם בו זכה", משום שהבעלים מפקירים את השור כיון שנאסר בהנאה.

**מיישב התרומת הכרי,** דבאמת בכל דבר הנאסר בהנאה אין הבעלים מפקירים, אלא רק מתייאשים, ובאמת גם בשור הנסקל הטעם ד"כל הקודם בו זכה" הוי משום שהבעלים מתייאשים. אמנם כ"ז מיישב רק לשיטת רש"י, דסבר שיאוש הוי הפקר, אבל לתוס' דייאוש הוי היתר זכיה בעלמא, אין שייך לומר דבשור הנסקל מה ש"כל הקודם בו זכה" הוי משום דהבעלים מתייאשים, דהרי הגמ' אומרת דהוי משום שהבעלים מפקירים, וא"כ הדרא קושיה לדוכתא.

**לכן** מתרץ התרומת הכרי, דרק שם שהוזמו העדים, שמתברר למפרע דההפקר היה ברשותא דבעלים, מהני הפקר, אבל בחמץ שאסור בהנאה, לא חשיב ברשותא דבעלים, ולא מהני הפקר.

**האמרי משה** מקשה לשיטתו, דהכוונה ב"באיסורא אתא לידיה" הוא - דכיון שהייאוש נעשה מחמת גזלתו לא מהני ייאוש - דכל זה קיים רק בגזילה רגילה שבאמת התייאש מחמתו, אבל בחמץ שמתייאש מחמת האיסור הנאה ולא מחמת הגזלה, לכו"ע אמור ליהני הייאוש, וא"כ, שהגמ' תקשה אף למ"ד דייאוש בגזלה אינו קונה - אמאי יכול לומר "הרש"ל", הרי כאן ודאי דקונה, כיון שהייאוש אינו מחמת גזלתו, אלא מחמת האיסור הנאה.

**מתרץ האמרי משה,** דגם בכה"ג מוגדר ייאוש מחמת גזלתו, כיון דכל מה שהבעלים מתייאשים אף קודם האיסור הנאה, הוי רק משום שיודעים דלא יוכלו לאכול החמץ קודם זמן האיסור, כיון דאינו ברשותם, ואם לא היה גוזל היו יכולים לאכול, וממילא לא היו מתייאשים, וא"כ יוצא שהייאוש הוי מחמת גזלתו, ולכך חשיב ד"באיסורא אתא לידיה".

**הקוב"ש מסתפק,** האם בגזלן שנאבדה גזלתו, ושמע הבעלים שנאבדה לגזלן ומחמת כן התייאש, ולאחמ"כ חזר הגזלן ומצאה, האם למ"ד דייאוש בגזלה לא קני, הגזלן בכ"ז יקנה את האבדה, כיון דהייאוש לא הוי מחמת גזלתו, או דלמא לא. ומכריע הקוב"ש, דכשם שבחמץ - שהייאוש לא נעשה מחמת גזלתו אלא מחמת האיסור הנאה, ובכל זאת אף שם המ"ד שייאוש לא קני, סובר דהגזלן אינו קונה, א"כ אף בנידון דנן הגזלן לא יקנה.

**ולפי דברי האמרי משה** אפשר לדחות, דדווקא באבדה אינו קונה, כיון שהבעלים יודעים דהחמץ יאסר בהנאה ומתייאשים אף קודם זמן האיסור, משום שאינו ברשותם, אבל בגזלה רגילה שנאבדה, שהבעלים לא התייאשו מחמת הגזלה אלא מחמת האבדה, קונה הגזלן את הגזלה משום דהייאוש לא נעשה מחמת גזלתו אלא מחמת האבדה [שהיתה יכולה לקרות אף בבית הבעלים].

**מקשה** **ר' אהרן לייב**, איך שייך איסור "בל יראה" בחמץ, והרי הבעלים מתייאשים מהחמץ קודם הפסח [וקושיה זו אינה קשה לשיטת הנתיבות שסובר דאף לאחר ייאוש הוי של הבעלים, דלשיטתו ודאי שצריך את ה"בל יראה" - לומר דאף שמתייאשים עוברים ב"בל יראה" משום ששייך להם. אבל לפי רש"י דייאוש הוי הפקר גמור, קשה, איך שייך הלאו של "בל יראה"]. וקושיה זו אינה קשה על עצם האיסור של התורה, כי אפשר לומר דהתורה אמרה את דינה לרשעים שאינם מתייאשים מהחמץ, אבל קשה על רבנן, דתיקנו בדיקת חמץ למרות שמבטל, והטעם הוא משום שחוששים שמא לא יבטל יפה יפה. ומוכח דקאי בצדיקים, ועליהם לא חל הדין של "בל יראה" משום דמתייאשים מהחמץ.

**מיישב ר' אהרן לייב,** דייאוש מהני רק היכא שנתייאש מהחמץ עצמו[קרי - שנאבד מרשותו], אבל בחמץ, שהחמץ נמצא לפניו, רק דייאסר בהנאה - לא שייך ייאוש, דע"ז לא קיים דין ייאוש [כיון דכל דין ייאוש נלמד מאבדה, ושם הייאוש הוי מחמת שהחפץ נאבד ממנו לגמרי, ולא מחמת האיסור הנאה].

**התרומת הכרי** (רס"ב) מוכיח, דהנה איתא בגמ' בגיטין (נג:) מחלוקת אי היזק שאינו ניכר שמיה היזק, או לאו שמיה היזק. ומקשה הגמ' למ"ד דהיזק שאינו ניכר שמיה היזק, איך בחמץ יכול לומר "הרש"ל", והרי גזלן חייב לשלם דמים מעליא, וחמץ שעבר עליו הפסח לא שווה מידי. ומקשה שם תוס', איך הגמ' מדמה לחמץ, הרי המ"ד שהיזק שאינו ניכר שמיה היזק אמר את דינו היכא דהזיק בידים, אבל בחמץ שנעשה ממילא, יתכן דאף הוא יודה דלאו שמיה היזק. ומתרץ תוס', דאי היזק שאינו ניכר שמיה היזק, א"כ יוצא דנחשב היזק ניכר, וא"כ איך בחמץ יכול לומר "הרש"ל", הרי הוי שינוי, והגזלן קונה בשינוי.

**ומזה** שהגמ' לא תירצה דהטעם שיכול לומר "הרש"ל" ולא חשיב שינוי הוי משום שהגזלן צריך רצון לקנות כמו בייאוש, מוכח ששינוי מקנה את החפץ לגזלן אף בע"כ דקונה.

**ובביאור גדר החילוק** בין ייאוש, שבו צריך רצון לקנות, לבין שינוי, שקונה אף בע"כ, י"ל, דכיון דייאוש נלמד מאבדה, ובאבדה תליא ברצונו (אם רוצה להגביה ע"מ להשיב או ע"מ לקנות),א"כ אף בייאוש תליא ברצונו לקנות ע"י הייאוש. אבל שינוי מקנה אף בע"כ, כיון דנלמד מגזלה [מקרא ד"אשר גזל"], וכשם שבגזלה צריך להשיב את הגזלה אף בע"כ, א"כ אף בשינוי, קונה אף בע"כ.